b'\n_START_ARTICLE_\nThung Na-demningen\n_START_PARAGRAPH_\n(Tha) Thung Na-demningen er en demning av betong i elva Khwae Yai (\xc2\xabKwai\xc2\xbb) i provinsen Kanchanaburi i det vestre Thailand, ved tettstedet Chong Sadao 150 km vest for Bangkok. Vassdraget som her demmes opp er Mae Klong, og anlegget ligger i nedre del av tilf\xc3\xb8rselselva Khawe Yai. Om lag 35 km lengre oppe i elva ligger Si Nakharin vannkraftverk og Erawan nasjonalpark._NEWLINE_Anlegget er en kombinert steinfyllingsdam og betong gravitasjonsdam, som er 30 meter h\xc3\xb8y og 840 meter lang og sto ferdig i 1981. Installert vannkrafteffekt er kun 38 MW med \xc3\xa5rsproduksjon 165 GWh, grunnet det beskjedne vannfallet p\xc3\xa5 bare ca. 20 meter. Hovedbruken av reguleringen er irrigasjon og vannkraft, og reservoaret demmer opp inntil 55 mill. m\xc2\xb3 vannmasser.'